หนูมีประเดือนครั้งแรกตอนอายุ12จะเข้า13ปลายเดือนมีนาปี2020ตอนนี้อายุ14แล้วยังไม่มาเลยค่ะ ตอนมาครั้งแรกมา4วันเลือดก็สีปกติเลยค่ะ หนูมีส่วนสูง169 นน.51 ค่ะหุ่นค่อนข้างผอม แต่ฮอร์โมนหนูก็ปกติเหมือนเพื่อนนะคะมีสิวมีหน้าอกเอวก็เริ่มคอด หนูไม่รู้ว่าควรไปหาเลยมั้ยหรือรออายุ15ก่อน
สวัสดีค่ะ หากอายุ 14 ปี มีเต้านมขยาย เอวคอด สะโพกผาย ก็แสดงว่ามีพัฒนาการทางเพศที่ปกติดีค่ะ และหากได้มีประจำเดือนมาไปแล้วเมื่อช่วงอายุ 12-13 ปี ก็แสดงว่าการทำงานของรังไข่เป็นปกติและมดลูกก็ปกติดีค่ะ แต่หลังจากนั้น หากประจำเดือนหายไปปีกว่า แสดงว่าอาจเกิดจากการผลิตฮอร์โมนของรังไข่มีความผิดปกติไป หรืออาจเพราะมีโรคอื่นๆ อยู่ เช่น มีภาวะไทรอยด์ฮอร์โมนผิดปกติ เป็นต้น แนะนำว่าควรไปพบแพทย์ เพื่อตรวจว่ามีโรคอะไรหรือไม่ ไม่ควรรอจนถึงอายุ 15 ปีค่ะ หากไม่มีโรคอื่นๆ แพทย์ก็อาจให้ยาปรับฮอร์โมนมาทานเพื่อให้ประจำเดือนมาค่ะ